Buhari zai kaddamar da gidauniyar wani asibitin ido na kasar Indiya a Abuja ▷ Legit.ng
Buhari zai kaddamar da gidauniyar wani asibitin ido na kasar Indiya a Abuja
13 days ago 1090 views by Ishaq Ismail
Shugaban kasa Muhammadu Buhari a ranar Alhamis 11, ga watan Yuli, zai jagoranci kaddamar da gidauniyar TCF, Tulsi Chanrai Foundation na wani babban asibitin Ido a garin Abuja.
Babban asibitin wanda ke karkashin kulawar wata cibiyar ido ta Aravind Eye Care System dake kasar Indiya, na ci gaba da taka rawar gani da yin zarra a fagen lafiyar idanu cikin kasar nan a sanadiyar gudanarwar zakakuran likitocin idanu 30 'yan asalin Najeriya bayan samun kwarewa mai zurfi a kasar Indiya.
Da yake ganawa da manema labarai a garin Abuja, shugaban gidauniyar TCF, Dakta Jagdish Charai, ya ce a halin yanzu Asibitin zai ci gaba da gudanar da kaso 60 cikin 100 na harkokin duban lafiya kyauta domin kawo sauki da kuma rangwami musamman ga masu karamin karfi.
Asibitin da ya fara aiki gadan-gadan a watan Janairu na wannan shekara, ya duba lafiyar idanun fiye da mutane 6,400 yayin da aka yiwa mutane 1000 tiyatar idanu. An yiwa mutane kimanin 850 tiyatar idanu kyauta domin yunkurin yaye tazarar dake tsakanin talaka da masu hannu da shuni.
KARANTA KUMA: Yanzu wadanda aka yi garkuwa dasu na kubuta babu kudin fansa a Zamfara - Gwamna Mutawalle
A cewar babban Likitan, a halin yanzu asibitin ya yi kafuwar da zai iya samun ikon gudanar da tiyatar idanu 15,000 daban daban cikin kowace shekara.
A wani rahoton na daban da jaridar Legit.ng ta ruwaito, shugaban majalisar dattawan Najeriya, Sanata Ahmed Lawan, ya ce akwai yiwuwar shugaban kasa Buhari zai gabatar da sunayen ministocin sa gabanin karshen wannan mako.
Muhammadu Buhari Latest NewsHausa NewsKiwon LafiyaNeman Lafiya
Kotu tayi fatali da karar APC, ta tabbatar da Darius Ishaku a matsayin gwamnan Taraba